বৈলছড়ি ইউনিয়ন

বৈলছড়ি বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।

 আয়তন 
বৈলছড়ি ইউনিয়নের আয়তন ৩,১৫৭ একর (১২.৭৮ বর্গ কিলোমিটার)।

 জনসংখ্যার উপাত্ত 
২০১১ সালের আদমশুমারি অনুযায়ী বৈলছড়ি ইউনিয়নের মোট জনসংখ্যা ১৫,৫০৫ জন। এর মধ্যে পুরুষ ৭,৬১১ জন এবং মহিলা ৭,৮৯৪ জন। মোট পরিবার ২,৮৯০টি।

 অবস্থান ও সীমানা 
বাঁশখালী উপজেলার মধ্যাংশে বৈলছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে কালীপুর ইউনিয়ন, পশ্চিমে কাথরিয়া ইউনিয়ন, দক্ষিণে সরল ইউনিয়ন এবং পূর্বে সাতকানিয়া উপজেলার মাদার্শা ইউনিয়ন অবস্থিত।

 প্রশাসনিক কাঠামো 
বৈলছড়ি ইউনিয়ন বাঁশখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
 পূর্ব চেচুরিয়া
 মধ্য চেচুরিয়া
 পশ্চিম চেচুরিয়া
 বৈলছড়ি

 শিক্ষা ব্যবস্থা 
২০১১ সালের আদমশুমারি অনুযায়ী বৈলছড়ি ইউনিয়নের সাক্ষরতার হার ৪২.৬%। এ ইউনিয়নে ১টি ফাজিল মাদ্রাসা, ১টি উচ্চ মাধ্যমিক কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

 শিক্ষা প্রতিষ্ঠান 
মাদ্রাসা
 বাঁশখালী হামেদিয়া রহিমা আলিয়া ফাজিল মাদ্রাসা

টেকনিক্যাল ইন্সটিটিউট 
বাঁশখালী পলিটেকনিক ইনস্টিটিউট 

কলেজ
 বাঁশখালী মহিলা কলেজ

মাধ্যমিক বিদ্যালয়
 বৈলছড়ি নজমুন্নেছা উচ্চ বিদ্যালয়

প্রাথমিক বিদ্যালয়
 পশ্চিম চেচুরিয়া ঘোনাপাড়া সরকারি প্রাথমিক বিদ্যালয়
 পূর্ব চেচুরিয়া খদুলাপাড়া সরকারি প্রাথমিক বিদ্যালয়
 পূর্ব চেচুরিয়া সরকারি প্রাথমিক বিদ্যালয়
 বৈলছড়ি সরকারি প্রাথমিক বিদ্যালয়
 মধ্য চেচুরিয়া সরকারি প্রাথমিক বিদ্যালয়

 যোগাযোগ ব্যবস্থা 
বৈলছড়ি ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।

 জনপ্রতিনিধি 
 বর্তমান চেয়ারম্যান: মোহাম্মদ কফিল উদ্দিন
 সাবেক চেয়ারম্যানঃ বদর উদ্দিন আহমদ চৌধুরী
 সাবেক চেয়ারম্যানঃ নুরুল ইসলাম চৌধুরী
উল্লেখযোগ্য ব্যক্তিত্ব
 বদি আহমদ চৌধুরী – অবিভক্ত ভারতের এমএলএ ও এমএলসি।

 আরও দেখুন 
 বাঁশখালী উপজেলা
 বাঁশখালী থানা
 চট্টগ্রাম জেলা

 তথ্যসূত্র 

বিষয়শ্রেণী:বাঁশখালী উপজেলার ইউনিয়ন